
รองเจ้ากรมช่างโยธาทหารเรือ นายทหารชั้นผู้ใหญ่ คณะข้าราชการกรมช่างโยธาทหารเรือ และทุกท่าน ในการสัมมนาการปฏิบัติงานนายทหารช่างโยธา ประจำปีงบประมาณ ๒๕๖๒  หลักสูตรสัมมนากลยุทธ์พัฒนากระบวนการจัดทำแบบและประมาณการงานก่อสร้างของกองทัพเรือ และ ยกระดับการปฏิบัติงานของ กรมช่างโยธาทหารเรือ ซึ่งกรมช่างโยธาทหารเรือได้จัดขึ้นในครั้งนี้เพื่อปรับปรุงทบทวนกระบวนการจัดทำแบบและประมาณการงานก่อสร้างของกองทัพเรือ ให้ถูกต้อง ครบถ้วน และชัดเจน ด้วยการยกระดับการปฏิบัติงานของกรมช่างโยธาทหารเรือ ให้มีประสิทธิภาพมากขึ้น จากวิทยากรผู้เชี่ยวชาญในการสร้างพลังสู่ความสำเร็จ การทำงานเป็นทีม ศิลปะการเป็นผู้นำ การสร้างแรงจูงใจให้ผู้ใต้บังคับบัญชา และทำงานอย่างไรให้มีความสุข

บัดนี้ การสัมมนาฯ ได้ดำเนินการเสร็จสิ้นแล้ว หวังว่าผู้เข้าร่วมสัมมนาจะได้รับความรู้ ความเข้าใจในสาระสำคัญของ การยกระดับการปฏิบัติงานของชย.ทร. ให้มีประสิทธิภาพมากขึ้นและสามารถนำความรู้ที่ได้กลับไปใช้ในการปฏิบัติงานของหน่วยงาน ได้อย่างถูกต้อง และมีประสิทธิภาพ อีกทั้งเป็นประโยชน์ในการปฏิบัติงานตามหน้าที่รับผิดชอบต่อไป

สุดท้ายนี้ ผมขออาราธนาคุณพระศรีรัตนตรัย และสิ่งศักดิ์สิทธิ์ทั้งหลาย ทั้งปวง ได้โปรดดลบันดาลประทานพรให้ทุกท่าน ณ ที่นี้ และครอบครัว ประสบแต่ความสุข ความเจริญ สมหวัง ในสิ่งอันพึงปรารถนาพร้อมทั้งให้ทุกท่านเดินทางกลับด้วยความสวัสดิภาพ ปลอดภัย แคล้วคลาดจาก ภยันอันตราย ทั้งหลาย ทั้งปวง

